Г1езалойн моллас йинчу пропагандин жам1 дара ткъе итт юьрто Россина тешаме хир ду шаьш аьлла дуй баар. Цул сов, Тажаддинан хьехамаш бахьанехь вас юьйлира Ташо-Хьаьжиний, Уди-моллиний юккъе. Оццу хенахь Уди-моллин шен ч1ирхочун карах валар хилира. Ша леш Уди-моллас элира шен мурдашка Ташо- Хьаьжа бакъ хилла, цо бохучунна муьт1ахь хилалаш, аьлла. Шен дика накъост хилла волу Уди-молла кхелхича, Ташо-Хьажа Нохчийчоьнан цхьаъ бен воцу динан, т1еман баьнча хилира. Цу хенахь дуьйна цуьнан Воккха-Хьаьжа аьлла ц1е яхара мурдашна юкъахь.